ইয়াক একটি পার্সার নির্মাণকারী বা কম্পাইলার-কম্পাইলার প্রোগ্রাম। এটিঅ্যান্ডটিতে কর্মরত স্টিভেন সি জনসন ইউনিক্সের জন্য ইয়াক তৈরি করেন। ইয়াক নামটি "Yet Another Compiler Compiler" কথার আদ্যক্ষর থেকে গঠিত। এটি ব্যাকাস-নর ফর্মের অনুরূপ সংকেতে লিখিত ব্যাকরণ থেকে LALR(১) জাতীয় পার্সার তৈরি করে।

জনসন ১৯৭০ দশকের শুরুর দিকে বেল ল্যাবসে ইয়াকের ওপর কাজ করেছেন। তিনি টিএমজি সম্পর্কে অবগত ছিলেন এবং ইয়াকের নকশায় তার প্রভাব লক্ষ্য করা যায়। ইয়াক অধিকাংশ ইউনিক্স সিস্টেমে উপস্থিত ছিল বলে এটি ইউনিক্স ব্যবহারকারীদের মধ্যে প্রচলিত ও জনপ্রিয় হয়ে ওঠে। ইয়াকের ভিত্তিতে নির্মিত গ্‌নু বাইসন প্রোগ্রাম এখনও বহুলব্যবহৃত হয়।

ইয়াকের নির্মিত কম্পাইলারের একটি অভিধান বিশ্লেষক (lexical analyzer) বা "লেক্সার" প্রোগ্রামের প্রয়োজন হয়। এ কাজের জন্য লেক্স এবং ফ্লেক্স প্রোগ্রামগুলো প্রচলিত আছে। আইইইই এর পজিক্স পি১০০৩.২ আদর্শ লেক্স এবং ইয়াক উভয়ের উপস্থিতি দাবি করে এবং বৈশিষ্টাবলী বর্ণনা করে।

কনটেক্সট-মুক্ত ব্যাকরণ ও পার্সার
ব্যাকরণ বর্ণনার ভাষা
এলএল (LL) পার্সার
ইয়াক (Yacc)